पाएं अपने शहर की ताज़ा ख़बरें और फ्री ई-पेपरडाउनलोड करें
जलडेगा ब्लॉक के पतिअंबा पंचायत अंतर्गत जामपानी में आकाशीय बिजली की चपेट में आने से निस्तोर कंडूलना (15) की मौत हो गई। घटना के बाद परिजन और ग्रामीण शव को बिना पोस्टमॉर्टम के ही दफनाने पर अड़ गए। जब प्रशासन ने उन्हें मिलने वाले मुआवजे की बात समझाई। तब ग्रामीण शव को पोस्टमॉर्टम के लिए जाने दिया। घटना शुक्रवार की शाम का है।
घटना में मृतक का एक साथी भी घायल हो गया। ग्रामीण बिना पोस्टमाॅर्टम कराए ही निस्तोर कंडूलना के शव को दफन करने की जिद पर अड़े थे। घटनास्थल से शव को लाने के बाद सुबह ग्रामीण बिना किसी को जानकारी दिए दफन करने की तैयारी में जुट गए। इसके बाद इस मामले की जानकारी प्रशासन को मिली।
बीडीओ विजय राजेश बरला और सीओ खगेन महतो स्थानीय पुलिस बल के साथ गांव पहुंचे और ग्रामीणों को आकाशीय बिजली से मौत पर परिजनों को मिलने वाले मुआवजे की जानकारी दी। उन्होंने कहा कि राज्य सरकार तभी मुआवजा दे सकती है, जब शव का पोस्टमाॅर्टम होगा। पोस्टमाॅर्टम रिपोर्ट आने के बाद सभी तरह की कागजी कार्रवाई पूरी होने पर मृतक के आश्रितों को 4 लाख रुपए मुआवजा मिलेगा। इसके बाद ग्रामीण शव का पोस्टमॉर्टम करवाने के लिए तैयार हुए।
इधर, प्रशासन ने घायल लड़के को इलाज कराने के लिए अस्पताल भेजा और मृतक के परिवार को 20 किलो चावल दिया। साथ ही शव को पोस्टमाॅर्टम कराने के लिए ले जाने के लिए एक हजार रुपए और गाड़ी का किराया भी दिया।
Copyright © 2021-22 DB Corp ltd., All Rights Reserved
This website follows the DNPA Code of Ethics.
hin_Deva hin_Deva hin_Deva hin_Deva hin_Deva zho_Hant eng_Latn